تاریخ طبرستان (ابن اسفندیار)

تاریخ طبرستان قدیمی‌ترین کتابی هسته که مازرون تاریخ خَوِری وجود دارنه. این کتاب ره ابن اسفندیار چنتا قدیمی‌ته کتاب که اسا دیگه باقی نینه سر جه بنویشته و خاسته باوندیون ره تقدیم هاکنه که مُخبر بیّه خارزمشاهیون بمونه و تبرستون ره بیتنه. این کتاب دِتا جلد دارنه که اولین قسمت تا زیاریون دوره هسته و دومی ونه دمباله ره گیرنه. احتمالاً دومین جلد ره ابن اسفندیار شه ننویشته. این کتاب ِبنویشت فارسی هسته ولی ونه دله مازرونی زوون و عربی جه هم ات‌که شعر و مثالی یارنه. تاریخ طبرستانِ کتاب خله ارزشمند منبع هسته و ونه واری چی پیدا نوونه. این کتاب جه سید ظهیرالدین مرعشی و اولیاءالله آملی و خله دیگر کس‌ها استفاده هاکردنه تا دیگر کتابونی بنویسن.

 منابع 

 دایره المعارف بزرگ اسلامی.

رج:مازرون تاریخی کتابون